b'\n_START_ARTICLE_\nCongo Francez\n_START_SECTION_\nIstorie\n_START_PARAGRAPH_\nLa 10 septembrie 1880, Fran\xc8\x9ba a instituit un protectorat de-a lungul malului de nord al fluviului Congo, teritoriu populat pe atunci de c\xc4\x83tre tribul Bateke. Denumirea oficial\xc4\x83 \xe2\x80\x9eCongo Francez\xe2\x80\x9d \xc8\x99i statutul de colonie au fost stabilite la 30 noiembrie 1882 \xc8\x99i confirmate la Conferin\xc8\x9ba de la Berlin din 1884-85. Frontierele acestei colonii cu Cabinda, Camerun \xc8\x99i Congo Belgian au fost stabilite \xc3\xaen urm\xc4\x83torul deceniu prin tratate. Planul de dezvoltare a coloniei prevedea acordarea de concesiuni masive unui num\xc4\x83r de treizeci de companii franceze. Acestora le-au fost acordate suprafe\xc8\x9be mari de teren pentru dezvoltarea ulterioar\xc4\x83, care s-a limitat \xc3\xaens\xc4\x83 doar la exploatarea cherestelei, cauciucului \xc8\x99i filde\xc8\x99ului._NEWLINE_Congo Francez a fost, uneori, cunoscut \xc8\x99i sub numele de Gabon \xc8\x99i Congo. \xc3\x8en 1903 a fost unit cu Gabon, colonia fiind redenumit\xc4\x83 \xc3\xaen mod oficial Congo de Mijloc (francez\xc4\x83 Moyen-Congo). Apoi, \xc3\xaen 1910, colonia a fost \xc3\xaenglobat\xc4\x83 \xc3\xaen Africa Ecuatorial\xc4\x83 Francez\xc4\x83, \xc3\xaentr-o \xc3\xaencercare de a emula succesul relativ al Africii Occidentale Franceze.'